सुईगाम। ऐसा बहुत ही कम होता है, जब ऊंट अपने ही मालिक की जान लेने के लिए उतारू हो जाए। पर एक घटना ऐसी हुई है, जिसमें एक ऊंट ने बिफरकर अपने ही मालिक की जान ले ली। सुईगाम तहसील के मोरवाडा गांव में बुधवार की शाम को एक युवक ऊंटलारी में लकड़ी भरकर आ रहा था। इस दौरान अचानक ऊंच भड़क गया। उसने अपने मुंह से युवक की गरदन को पीछे से पकड़कर जमीन पर पटक दिया। फिर उसे पटक-पटक कर मार डाला। इस घटना से पूरे गांव में सनसनी फैल गई। बिफरे ऊंट ने किसी को करीब आने नहीं दिया…
मोरवाडा के 25 वर्षीय टीनाभाई ऊंटगाड़ी में सामान लाने-ले जाने का काम करते थे। बुधवार की शाम को ऊंटगाड़ी में लकड़ी भरकर वह ऊंट की डोरी पकड़कर आगे-आगे चल रहे थे, तभी अचानक ऊंट बिफर गया। उसने अपने मुंह से टीनाभाई की गरदन पकड़ ली और फिर नीचे पटक दिया। ऊंट तब तक टीनाभाई को पटकता रहा, जब तक उनकी मौत नहीं हो गई। घटना की जानकारी मिलते ही लोग वहां इकट्ठे हो गए, पर ऊंट इतना अधिक बिफरा हुआ था कि वह किसी को अपने पास फटकने नहीं दे रहा था। टीना भाई का शव उसके पांव के पास ही पड़ा था। आखिर में कुछ युवकों ने साहस दिखाया और उसके पांव के पास से टीना भाई के शव को बाहर निकाला।
6 दिन का बेटा है टीनाभाई का
6 दिन पहले ही टीनाभाई के यहां बेटा हुआ है। उसके एक बेटी भी है। इस तरह से ऊंट द्वारा की गई हत्या से दो मासूमों के जीवन में अंधेरा छा गया है।
आगे की स्लाइड्स में देखें PHOTOS...
hin_Deva hin_Deva hin_Deva hin_Deva hin_Deva